**DOBROVOLJNO VATROGASNO DRUŠTVO ROVIŠĆE**

**OIB: 62706452464**

**Matije Gupca 6A**

**43212 ROVIŠĆE**

**Rovišće, 7. rujna 2023.**

Na temelju članka 59. Statuta Dobrovoljnog vatrogasnog društva Rovišće od 24. travnja 2021. godine i članka 2. Ugovora o financiranju KLASA: 440-12/18-07-04-01/0430, URBROJ: 343-2110/01-19-003, zaključenog s Agencijom za plaćanje u poljoprivredi, ribarstvu i ruralnom razvoju dana 20. svibnja 2019. godine, predsjednik Dobrovoljnog vatrogasnog društva Rovišće

o b j a v lj u j e

**O G L A S**

za zapošljavanje na određeno vrijeme

**- DOMAR/ICA - 1 izvršitelj/ica, na određeno vrijeme od 60 mjeseci, uz probni rad od tri mjeseca**

* uvjet za radno mjesto domara/ice je završena srednja škola.

Mjesto rada je u Rovišću, a prema potrebi i u drugim naseljima u Općini Rovišće.

Na oglas se ravnopravno mogu javiti osobe oba spola.

Uz prijavu na oglas kandidati su dužni ***obvezno*** dostaviti:

- životopis

- dokaz o stečenoj stručnoj spremi,

- dokaz o državljanstvu,

- uvjerenje/potvrda nadležnog suda da se protiv kandidata ne vodi kazneni postupak, izdano u vrijeme trajanja natječajnog postupka,

- elektronički zapis o radnom stažu izdan od Hrvatskog zavoda za mirovinsko osiguranje, izdan u vrijeme trajanja natječajnog postupka,

- privolu za obradu osobnih podataka.

Sukladno odredbi članka 39. Opće uredbe o zaštiti podataka (EU) 2016/679 i odredbama Zakona o provedbi Opće uredbe o zaštiti podataka („Narodne novine“ broj 42/18) dopušteno je obrađivati osobne podatke samo u opsegu koji je nužan da bi se postigla utvrđena svrha.

Kandidati koji pravodobno dostave potpune prijave sa svom traženom dokumentacijom i ispunjavaju uvjete iz oglasa bit će uvršteni u listu kandidata i pozvani na razgovor, dakle obavezni su pristupiti razgovoru koji će obaviti predstavnici DVD-a Rovišće i Općine Rovišće.

Ukoliko se kandidat ne odazove razgovoru smatrat će se da je odustao od prijave na oglas.

Oglas će biti objavljen na Zavodu za zapošljavanje, Područni ured Bjelovar, te na mrežnoj stranici Općine Rovišće (www.opcina-rovisce.hr) i oglasnoj ploči Općine Rovišće (Trg hrvatskih branitelja 2)

Prijave na oglas podnose se u roku od **8 dana** od objave oglasa na Zavodu za zapošljavanje, Područni ured Bjelovar, na adresu: **Općina Rovišće – za DVD Rovišće, Trg hrvatskih branitelja 2, 43212 Rovišće,** s naznakom «Oglas za zapošljavanje».

O rezultatima odabira kandidati će biti obaviješteni u zakonskom roku.

PREDSJEDNIK DVD ROVIŠĆE

Ivica Tanjić